        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL
P R O C E S    V E R B A L 



     Încheiat azi   13 decembrie    2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 27 octombrie   2021.

      
                                 Nefiind   obiecțiuni procesul verbal al ședinței ordinare din data de 27 octombrie    2021,  a fost aprobat cu unanimitate de voturi. 







     Se trece la discutarea primului punct al ordinei de zi, și anume: adoptarea unui proiect de hotărâre cu privire la decontarea navetei cadrelor didactice.



     Este arătat faptul că, inițial a fost solicitat decontarea navetei pentru luna octombrie, între timp a fost depusă  Hotărârea  nr.7/06.12.2021  al Consiliului de Administrație al Liceului Tehnologic  „Zimmethausen”Borsec prin care au solicitat decontul și pentru luna noiembrie. Proiectul transmis consilierilor a fost modificat în acest sens .
                                Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                            S-a adoptat Hotărârea nr. 94 /2021 
                        La următorul punct al ordinei de zi, este prezentat materialul cu privire la   aprobarea chiriei  pentru apartamentele realizate prin Programul de construcții de locuințe pentru tineri și destinate închirierii ( bloc ANL)




 D-ul Szabo Tibor, conform  Hotărârii Guvernului României nr. 1174/2021, chiria se majorează cu 100 lei. Chiriașii trebuie informați despre faptul că, nu consiliul a majorat chiria, a apărut actul normativ care reglementează această chirie pe plan național. Noi avem obligația de a ne conforma. Chiriașii conform legislației, au posibilitatea de a cumpăra apartamentul deținut în chirie. 



        D-ul Bayka Gyula, chiriașii trebuie informați cu privire la posibilitatea de cumpărare a apartamentelor.




D-ul Balla Ferencz, întreabă la ce preț  pot fi cumpărate   apartamentele ANL.





Ca răspuns este arătat faptul că, în conformitate cu prevederile art.10(2)  din Ordonanța nr.55/2021, valoarea de vânzare unui apartament reprezintă valoarea de investiție a cnostrucției , diminuată cu valoarea sumelor  rezultate din cuantumul chiriei reprezentând recuperarea investiției , calculată în funcție de durata normală de funcționare a clădirii și actualizată cu rata inflației. 
                             Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                            S-a adoptat Hotărârea nr. 95 /2021 
                                 La următorul punct al ordinei de zi, este prezentat materialul cu privire la stabilirea impozitelor şi taxelor locale pentru anul 2022
                                 D-ul Szabo Tibor, conform documentației prezentată se majorează 
-  cu  10 % față de anul 2021 la cap IV- Taxa pentru eliberarea certificatelor, avizelor și a autorizațiilor
- cu  10 % față de anul 2021 la cap V -Taxa pentru folosirea mijloacelor de reclamă și publicitate
· se introduce o taxă specială  pentru cei care nu întrețin zonele din fața proprietății și fânețele  proprietate personală – 2 lei/mp., cosirea fânețelor și 5 lei/mp., pentru întreținerea zonelor din fața proprietății..
                             D-ul Balla Ferencz, întreabă, cine va verifica îndeplinirea/neîndeplinirea acestor obligații de către contribuabili. 




       D-ul primar,  pe baza unui regulament d-ul Szabo va  verifica, proprietarul în cauză va fi somat și acordat un termen rezonabil pentru conformare, după care se va aplica măsura coercitivă de plată a serviciilor prestate.
                             Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 96 /2021 
                        La următorul punct al ordinei de zi, este prezentat materialul cu privire la predarea spre administrate a unui  patinoar demontabil  pentru S.C. Dezvoltare Urbană SRL.





D-ul primar, arată consiliului faptul că, s-a încheiat un contract de trei luni pentru închirierea unui patinoar demontabil de  300 mp., ( 10 m x 30 m) în vederea diversificării serviciilor turistice. Valoarea contractului este 119.000 lei cu TVA inclus.





În vederea recuperării unei părți din suma cheltuită , este necesară stabilirea unei taxe de folosință iar societatea va vira în bugetul local, venitul net realizat din această activitate ,  până la concurența sumei de 119.000.

                               D-ul Balla Ferencz, societatea va rămâne cu foarte puțini bani după plata tuturor  cheltuielilor curente  (energie electrică, forță de muncă, întreținere etc.) 





D-ul Maier Cristian, consideră că, este o activitate în plus care va atrage turiști. Este de părere că trebuie promovate și celelalte activități conexe care aduc bani societății.
                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 97 /2021 
                        La următorul punct al ordinei de zi, este prezentat materialul cu privire la acordarea de  reducere la  impozitului pe clădiri și teren unor    persoane fizice .




   Este rătat faptul că, au fost depuse un număr de 58 cereri, persoane fizice singure/familii și care în urma verificării se încadrează în prevederile Titlului IX, cap.II, art.456(2),lit.k), cap.III, art.464(2), lit.j) din Legea nr.227/2015 privind Codul Fiscal, modificat și completat, Hotărârea Guvernului României nr.4/2021 privind  stabilirea salariului de bază minim brut pe țară  garantat în plată începând cu data de 01.01.2021 , anexa nr.3  din Hotărârea Consiliului local orășenesc Borsec nr.96/2021 , privind impozitele și taxele locale aplicabile în anul 2022.
                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 98 /2021 
                        La următorul punct al ordinei de zi, este prezentat materialul cu privire la  rectificarea  bugetului local pe anul 2021.



    D-ul primar, arată  faptul că nu s-a primit bani în plus, dar rectificarea este necesară pentru realocarea unor sume , virări de credite între capitole, alocarea de sume pentru investițiile existente.




    Menționează faptul că, sumele alocate și necheltuite vor rămâne pentru anul bugetar 2022
                      Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 99 /2021 
                        La următorul punct al ordinei de zi, este prezentat materialul cu privire la recunoașterea în contul  chiriei a sumei cheltuită pentru 
reparații exterioare la un spațiu locativ din fondul locativ de stat.



     Se arată faptul că, este vorba despre d-na Papp Eniko , care a cheltuit cu reparații exterioare la fondul locativ de stat din str. Jokai Mor, nr.8, conform actelor doveditoare depuse, suma de 505,47 lei.
                         Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 100 /2021 
                        La următorul punct al ordinei de zi, este prezentat materialul cu privire la  trecerea în domeniul privat al orașului a  unui  imobil, teren intravilan, dezmembrare  și  intabularea acestuia .




     Se dorește trecerea în domeniul privat a unui  imobil, teren intravilan, dezmembrare  și  intabularea acestuia.
  Identificare teren:                              
                     - imobil teren intravilan în suprafață de 11.641 mp. identificat cadastral în CF 52314 Borsec , Nr.CF vechi  1247 Lăzarea Partea a-II-a  Borsec, nr.top. 608/15/2/b/4/2/2/2/2/4/2/2/4/6/b/d/f/2/2/4/6/8, Statul Român, administrare operativă Sfatul Popular al orașului Borsec;


              Dezmembrarea suprafeței de 11.641 mp., în 3(trei) loturi după cum urmează:



Lot. I     156 mp.,



Lot.II:    662 mp.,



Lot.III:   10.823 mp.,
                                Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 101 /2021 
DIVERSE:



D-ul Szabo Tibor, întreabă dacă vor mai fi atribuite terenuri  pentru construirea de garaje/șoproane.



D-ul primar, se începe o sistematizare reală și nu se acordă teren numai în cadrul programului.



D-ul Szabo Tibor, sunt gospodării care pot fi racordate la infrastructura de canalizare. Conform legislației proprietarul infrastructurii are obligația de ai soma pe cei în cauză cu privire la obligativitatea racordării gospodăriilor la canalizare. În caz de neconformare poate fi sesizată garda de mediu care poate aplica amenzi în valoare de 2000 – 4000 lei.



Propune ca terenurile primite și restituite din diferite motive conform Legii nr.15/2003 să fie împărțite tinerilor conform criteriilor de atribuire. În comisia de soluționare a cererilor să fie cooptați consilieri din fiecare comisie de specialitate din cadrul consiliului. 



D-ul Markos Sandor, întreabă, dacă sunt soluții de racordare la canalizare a unui număr de opt familii de pe strada Pietrii.
                  D-ul Szabo Tibor, sunt soluții tehnice și unde se poate urmează să fie rezolvată canalizarea.



D-ul Maier Cristian, propune înștiințarea familiilor, unde este cazul, despre posibilitatea de racordare  a gospodăriilor  la canalizarea orașului .



D-ul Balla Ferencz, ridică problema canalizării străzii Mesteacănului.




 D-ul Szabo Tibor, toată zona respectivă este canalizată.



D-ul primar, în zona respectivă trebuie rezolvată apa potabilă. Până când timpul permite trebuie începută  amplasarea  conductelor. . 


D-na Moșneag Ana Maria, întreabă dacă scările  spre piață din stațiune vor fi reabilitate și dacă există o posibilitate de a deschide o farmacie în stațiune. 



D-ul primar, ca răspuns: în cadrul proiectului integrat toate zona va intra sub sistematizare , iar în ceea ce privește farmacia nu cade în competența/ sarcina  consiliului .



D-ul Maier Cristian, farmaciile se deschid după un studiu de piață pentru un număr de locuitori pe care urmează să deservească, este posibilitate pentru  deschiderea eventual a unui chioșc  farmaceutic .



D-ul Balazs Tibor, sunt persoane vârstnice care se plimbă pe strada Jokai Mor și care au solicitat amplasarea unor bănci pe traseul respectiv.


D-ul viceprimar, 
 urmează să fie amplasate bănci pe traseul respectiv.



D-ul primar, arată consiliului faptul că în conformitate cu prevederile  Ordonanței  de Urgență nr.109/2011, cu modificările și completările ulterioare , privind guvernanţa corporativă a întreprinderilor publice conducerea, Consiliul de administrație al S.C. Dezvoltare Urbană SRL poate fi compus din 3-7 membri. Propune o conducere de 5 membri care să fie remunerați și cei care vor lua cele mai bune decizii în interesul și pentru societate. Membrii pot fi : 1 economist, 1 jurist, reprezentant al  consiliului , reprezentant  din partea primăriei .Este nevoie de o urmărire atentă a funcționării societății.



 D-ul Szabo Tibor,  unu  dintre membrii consiliului de administrație cum ar fi persoana cu pregătire economică și juridică poate fi externalizată  pe bază de contract de prestări servicii. 
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



            PREŞEDINTELE ŞEDINŢEI,
    Moldován Kémenes Ildikó Anna  


                  Olteanu Petrică Ovidiu
